BOSNA I HERCEGOVINA 

FEDERACIJA BOSNE I HERCEGOVINE

UNSKO SANSKI KANTON 

OPĆINSKI SUD U BIHAĆU 

Broj: 17 0 St 120794  22 St 

Bihać,07.03.2023.godine 

 Općinski sud u Bihaću,po stečajnom sudiji  Senji Džafiću, razmatrajući prijedlog  predlagača,d.o.o.”SIKA-Limarstvo“-Sanski Most,po punomoćniku Mirzetu Kasiću,advokatu iz Bihaća,da se nad pravnim licem otvori stečajni postupak,dana 07.03.2023. godine donio je sljedeće;

R J E Š E NJ E 

ODBIJA SE prijedlog predlagača d.o.o.”SIKA-Limarstvo“-Sanski Most,zaprimljen kod suda dana 04.04.2022.godine,da se otvori stečajni postupak nad pravnim licem,zbog nedostatka stečajne mase.


Stečajni postupak može se otvoriti ako zainteresirano lice,u roku od 8.dana od dana objave ovog rješenja u “Sl. Novinama F BiH”,predujmi iznos od 25.000,00 KM za pokriće troškova  stečajnog postupka.Predujam uplatiti na račun br.1610350003100065,otvoren kod Raiffeisen Bank BiH, Filijala Bihać i dostavi dokaz o uplati sudu.


Privremeni stečajni upravitelj Smlatić Šefik,dipl.ecc iz Bihać,razrješava se dužnosti privremenog stečajnog upravitelja.


Nakon pravosnažnosti ovog rješenja po službenoj dužnosti izvršit će se brisanje pravnog lica u sudskom registru  i svim drugim javnim registrima. 

Troškovi prethodnog postupka padaju na teret predlagača.

O b r a z l o ž e nj e
 
Predlagač,po punomoćniku,je dana 04.04.2022.godine podnio prijedlog za otvaranje stečajnog postupka nad dužnikom, a na osnovu čl. 4. st. 1. Zakona o stečajnom postupku.


Sud je rješenjem od 10.10.2022.godine,nakon uplate predujma troškova stečajnog postupka, pokrenuo prethodni postupak radi utvrdjenja uslova za otvaranje stečajnog postupka nad dužnikom. Za privremenog stečajnog upravnika sud je imenovao Šefika Smlatića,dipl.ecc iz Bihaća,upisan na listu stečajnih upravitelja Federalnog ministarstva pravosudja. 


Privremeni stečajni upravnik je podnio sudu izvještaj od 13.01.2022.godine, nakon čega je izvještaj dostavljen  predlagaču i zakazano ročište radi rasprave i odlučivanja o uvjetima za otvaranje stečajnog postupka nad imovinom dužnika. 


 Na ročištu održanom dana 06.02.2022.godine,predlagač je izjavio da nema primjedbi na izvještaj privremenog stečajnog upravnika i predložio da se odbije prijedlog za pokretanje stečajnog postupka zbog razloga koji je stečajni upravnik i naveo.


 Privremeni stečajni upravnik u svom izvještaju  je izjavio da društvo nema mogućnosti nastavka poslovanja niti u cjelini niti djelimično,da društvo ne posjeduje imovinu,da postoje potraživanja prema društvu.Privremeni stečajni upravitelj cijeni da troškovi stečajnog postupka iznose 25.000,00 KM. Stečajni upravitelj je nadalje preporučio da sud zaključi prethodni postupak zbog nedostatka stečajne mase,u slučaju da niko od zainteresiranih povjerilaca ne uplati iznos potreban za podmirenje troškova stečajnog postupka u iznosu od 25.000,00 KM .

Članom 43. st. 4. zakona o stečajnom postupku je propisano, da stečajni sudija otvara stečajni postupak nad imovinom stečajnog dužnika, ako je prijedlog dopušten, ako postoji stečajni razlog i ako će imovina stečajnog dužnika, prema predviđanju, biti dovoljna da se pokriju troškovi postupka. Ukoliko imovina stečajnog dužnika ne pokriva troškove postupka a prijedlog je dopušten i osnovan, stečajni sudija može otvoriti postupak ako zainteresirano lice predujmi dovoljan novčani iznos. Predujam se uključuje u obavezu stečajne mase. 


Imajući u vidu citirane zakonske odredbe te iskazano mišljenje u sačinjenom izvještaju privremenog stečajnog upravitelja dolazi se do zaključka,da je prijedlog predlagača dopušten i osnovan ali nije ispunjen treći uvjet,a to je da dužnik ima dovoljno imovine koja bi mogla pokriti troškove stečajnog postupka, a svi uvjeti se moraju kumulativno ispuniti, radi čega je prijedlog za otvaranje stečajnog postupka odbijen, u skladu sa čl. 43. st. 2. i 3. Zakona o stečajnom postupku (« Sl. Novine F BiH » br. 29/03 i 32/04).


Odluka u stavu 2. rješenja je donešena na osnovu čl. 43. st. 4., a u stavu 4. na osnovu čl. 49. st. 1. tač. 2. Zakona o stečajnom postupku. 

POUKA O PRAVNOM LIJEKU                                                    STEČAJNI SUDIJA
Protiv ovog rješenja predlagač može izjaviti žalbu                                Senja Džafić

Kantonalnom sudu u Bihaću u roku od 8 dana od

dana prijema pismenog otpravka istog.

